CELEX: 62009TO0095(01)
Language: hu
Date: 2010-01-15 00:00:00
Title: A Törvényszék elnökének 2010. január 15-i végzése. # United Phosphorus Ltd kontra Európai Bizottság. # Ideiglenes intézkedés - 91/414/EGK irányelv - A napropamidnak a 91/414 irányelv I. mellékletébe történő felvétele megtagadásáról szóló határozat - A végrehajtást felfüggesztő intézkedés hatályának meghosszabbítása. # T-95/09 R II. sz. ügy

A Törvényszék elnökének 2010. január 15‑i végzése – United Phosphorus kontra Bizottság
      (T‑95/09. R. II. sz. ügy)
      „Ideiglenes intézkedés iránti kérelem – 91/414/EGK irányelv – A napropamidnak a 91/414 irányelv I. mellékletébe történő felvétele megtagadásáról szóló határozat – A végrehajtást felfüggesztő intézkedés hatályának meghosszabbítása”
      Ideiglenes intézkedés iránti kérelem – A végrehajtás felfüggesztése – A biztosítás feltételei – A valamely hatóanyagnak a 91/414 irányelv I. mellékletébe történő felvétele megtagadásáról szóló határozat végrehajtását
         felfüggesztő intézkedés hatályának meghosszabbítása iránti kérelem (EUMSZ 278. cikk) (vö. 4., 11–15. pont)
      
      Tárgy
      
         
               A napropamidnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó
                  növényvédő szerek engedélyének visszavonásáról szóló, 2008. november 7‑i 2008/902/EK bizottsági határozat (HL L 326., 35. o.)
                  végrehajtását felfüggesztő intézkedés hatályának meghosszabbítása iránti kérelem.
               
            Rendelkező rész
      1)         A Törvényszék elnöke által a T‑95/09. R. sz., United Phospohorus kontra Bizottság ügyben 2009. április 28‑án hozott végzés
         (az EBHT‑ban nem tették közzé) 1. pontjában foglalt végrehajtó intézkedés hatályát a Törvényszék elnöke 2010. november 30‑ig
         meghosszabbítja, de e hatály nem terjeszthető ki az alapügyben hozott határozat kihirdetésének napján vagy a 91/414/EGK tanácsi
         irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő,
         de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő
         megállapításáról szóló, 2008. január 17‑i 33/2008/EK rendelet (HL L 15., 5. o.) 13. cikke alapján a napropamid tekintetében
         megindított gyorsított eljárás formai lezárásának időpontján túl.
      
      2)         A Törvényszék a költségekről jelenleg nem határoz.